作者：刘克庄
词牌/韵律：贺新郎

paragraphs: 辇路东风里。
试回头、金闺昨梦，侵寻三纪。
岁晚岿然灵光殿，仆与君侯而已。
漫过眼、几番桃李。
珠履金钗常满座，问谁人、得似张公子。
驰骥騄，佩龟紫。
宿云收尽檐声止。
玳筵开、高台风月，后堂罗绮。
恰近洛人修禊节，莫惜飞觞临水。
怕则怕、追锋徵起。
此老一生江海客，愿风云、际会从今始。
宁郁郁，久居此。